Title: PROJECTE TECNOLÒGIC 2-2: Com fem el clauer "carota"?
Course: Tecnologies - 1r d'ESO

En aquest apartat trobaràs informació sobre com construir el teu clauer "carota".

PROJECTE TECNOLÒGIC 2-2: Com fem el clauer "carota" (Explicació)

MATERIAL DE SUPORT AL PROJECTE

REQUERIMENT: Disseny i fabricació d'un clauer per les claus de casa. | ESPAI | SOLUCIÓ: La solució, en aquest primer projecte fet amb fusta, ja et ve donada. Tindrà la forma d'una carota. Mira't les mides del teu clauer en la imatge adjunta. Així i tot, hauràs afegir-li valor al teu projecte personalitzant-lo, bé amb el pirogravador (marca la fusta amb escalfor) o bé amb pintures escolars (recorda que abans cal tractar la fusta amb una imprimació tapaporus).
PLANIFICA LA SOLUCIÓ:

Fixa't en l'animació adjunta i tenint en compte que farem servir les eines següents: cargol de banc, serra d'arquet (marqueteria), llimes de diferent secció i paper de vidre, planifica com fer el procés constructiu (PLA DE TREBALL).

Contesta a les preguntes següents: ABANS DE CONSTRUIR EL CLAUER, pots fer-ho al mateix document ODT (OpenOffice Writer). Guarda'l per adjuntar-lo a la memòria final.

Per dissenyar el pla de treball basa't en la taula següent:

Operació | Núm. peça | Descripció | Eines i productes | Temporització

Guarda-la per incloure-la posteriorment a la memòria final del projecte.

MATERIAL DE SUPORT AL PROJECTE

PLÀNOLS: Plànols de la vista (planta) acotada (amb les mides en mm) en formats PDF i DXF. Recorda, que has de completar el caixetí.

PLÀNOL EN FORMAT PDF | PLÀNOL EN FORMAT DXF (QCAD)

IMATGES VISUALS DE LA SOLUCIÓ (PROCÉS CONSTRUCTIU)

1. | 2. | 3.
4. | 5. | 6.

PLA DE TREBALL (EXEMPLE)

A continuació se't proposa una possible solució al pla de treball per construir el clauer. Transformar aquesta enumeració d'operacions en una taula del pla de treball.

El pla de treball durant la fase de construcció recomanat és:

1r. Seleccionem la peça de material de rebuig apropiat segons les mides del clauer.

2n. Dibuixem la carota.

3r. Aprenem a posar tensat el fil a la serra de marqueteria.

4t. Aprenen a subjectar correctament la peça sobre la qual van a serra.

5é. Fem primer el forat per on passarem el fil del clauer, els ulls, la boca i el nas.

6é. Acabem de donar forma als ull, la boca i el nas, utilitzant llimes rodones, triangular i plana.

7é. Serrem el contorn de la carota.

8é. Polim el nostre clauer amb paper de vidre i netegem la pols.

9é. Dibuixem motius amb el pirogravador.

10é. Apliquem tapaporus i deixem assecar.

11é. Apliquem vernís de color clar per protegir el clauer i el deixem assecar.

12é. Passem un cordó de boles metàl·liques o bé una brida de color i ja tenim el clauer fet.

IMPORTANT: Demana permís al teu professor o professora per utilitzar el teu mòbil al taller i fer fotos de les diferents parts dels procés constructiu (per exemple, de les 6 fases representades a dalt) i adjunta-les en la teva memòria. Més endavant, podràs utilitzar-les per fer una presentació electrònica amb imatges del procés constructiu que has seguit per obtenir el teu clauer. Utilitza el bluetooth per passar les fotografies a l'ultraportàtil. Guarda-les en una carpeta adient a TECNOLOGIES1rESO.

AVALUACIÓ

El clauer compleix amb la seva funció: evitar perdre les claus?

Pots modificar allò que consideris oportú per personalitzar el teu clauer. Pot haver diferents formes de planificar un procés constructiu. Per exemple, en aquest suggeriment, tallar el contorn al final. Podria ser bona idea el tallar-lo al principi i desprès fer els diferents forats de la carota? Pensa-ho.