Title: INTERNET: Comunica’t amb el correu electrònic
Course: Tecnologies - 1r d'ESO

L'alumnat si no disposa de correu electrònic se n'haurà de crear un seguint les opcions de centre que s'hagin pres al respecte. Es proposa i s'exemplifica la creació d'un compte de correu Gmail per utilitzar exclusivament per treballar amb aplicacions Web 2.0 i per utilitzar com a eina col·laborativa més endavant en l'àmbit de l'escola. El professorat ha de disposar també d'un compte per mantenir contacte amb el seu alumnat a través de la xarxa, independentment de que hi disposi d'un altre a la Intranet del centre.

INTERNET: Comunica't amb el correu electrònic (Servei en xarxa)

Per poder-te comunicar i treballar algunes de les activitats que realitzaràs aquest curs et caldrà utilitzar un correu electrònic . D'aquesta forma, podràs utilitzar eines 2.0 (per registrar-se com usuaris utilitzaràs aquest correu electrònic) per treballar en grup i col·laborar amb els companys i les companyes de classe via Internet. I per comunicar-vos amb el professorat. Si ja disposes d’adreça electrònica comunica-la al teu professorat i si no en tens, consulta quins passos has de fer per tenir-ne una, sempre amb la supervisió del teu pare/mare o tutor/a legals si ets menor de 14 anys. Així ho demana la Llei Orgànica de Protecció de Dades per a la teva seguretat en l’ús de les comunicacions electròniques. És molt important que abans hagis treballat bé l’apartat Internet: Navega segur.

Per tal que disposis d’un exemple de gestió del correu electrònic una opció possible és el Gmail, el correu de Google, que té una gran difusió i unes molt bones prestacions tecnològiques. És possible que el teu centre ja disposi de correu electrònic per a la comunitat educativa, fins i tot també de gmail. En aquest cas, utilitza'l.

Gmail

Per crear la teva adreça necessites definir un identificador, que per a usos escolars convé que que sigui amb el vostre nom complet per a que els companys i el professorat identifiquin clarament els teus correus. És molt pràctic posar el nom seguit d'un punt i el primer cognom. Un exemple: Marga Monturiol, el nom d’usuari seria: marga.monturiol@gmail.com.

La contrasenya ha de ser segura, és a dir, que no sigui fàcil d'esbrinar per altres usuaris, però l'has de recordar fàcilment.

Mira't les funcions noves d'aquest correu electrònic, per conèixer les possibilitats d'utilització i personalització:
Novetats al correu Gmail.

FES-HO TU!: Personalitza el teu gestor correu!

Un cop ja t'has creat el teu compte de correu electrònic que utilitzaràs a l'escola, el següent pas és personalitzar la safata d'entrada. Cal entrar a Configuració i prémer la pestanya Temes. A continuació trobaràs un recull de suggeriments per personalitzar el teu gestor de correu: http://mail.google.com/mail/help/intl/es/tips.html
Si tens algun problema amb el teu compte de correu cerca aquí la solució o pregunta al teu professor o a la teva professora.

APRÈN MÉS PEL TEU COMPTE: Gmail Labs, el laboratori de proves del correu Gmail.

Gmail Labs és un servei que permet "tastar" noves funcionalitats en prova sobre aquest popular de servei de correu. Recorda però que el mateix web avisa que aquestes funcions poden canviar, no funcionar o desaparèixer en qualsevol moment. Les trobaràs a Configuració > Labs.
Si necessites més informació sobre l'ús del correu consulta el Manual d'introducció al Gmail