Title: PROJECTE TECNOLÒGIC 1-1: Mesurem el taller de tecnologia
Course: Tecnologies - 1r d'ESO

Cal conèixer el taller, i una bona activitat pot ser reproduir el nostre taller de tecnologia a escala.

PROJECTE TECNOLÒGIC 1-1: Mesurem l'aula taller de tecnologia

A TENIR EN COMPTE

Recorda que ja tens fet el croquis a mà alçada del teu taller de tecnologia.

Com ens organitzem?: Haureu de formar equips de treball de 3 persones. Dues persones s'encarregaran de prendre les mesures del taller utilitzant cintes mètriques de 5 m. L'altra persona anotarà les dades sobre un croquis a mà alçada que situï els elements del taller. Posteriorment, haureu de situar aquests elements mesurats en la maqueta a escala, sobre una cartolina sobre la qual dibuixareu amb les eines de dibuix habituals (regle, cartabó i esquadra).

Organitzeu-vos ràpid, ja que teniu poc temps, uns 30 minuts, per prendre les mides.

A continuació teniu l'exemple de distribució d'una aula de tecnologia on es representen portes, finestres, pissarra i un pilar que hi ha al mig de l'aula. En aquesta imatge veureu les línies de cota sense les mides, atès que primer cal mesurar l'aula per conèixer-les.

Pensa com esbrinar les dimensions de l'aula (amplada, llargada i alçada) així com les dimensions i la posició dels diferents elements a representar en la maqueta a escala. Per exemple, pots pensar que si esbrines les mides d'una rajola del sòl i comptes quantes rajoles hi ha longitudinalment a la classe, pots calcular la longitud de l'aula, i així podem estalviar feina sense perdre massa precisió alhora de representar el taller de tecnologia a la maqueta.

Deu minuts abans d'acabar la classe:

El professor/a dibuixarà sobre la pissarra o mostrarà un croquis de l'aula taller, sobre el que anotarà les dades mesurades al taller i consensuades per tothom. Després preneu nota de les cotes i corregiu el vostre croquis per tenir tota la informació i no oblidar cap mida. En el cas mostrat com exemple, quedaria així:

El professorat t'explicarà conceptes com exactitud , precisió , mitjana aritmètica , ....

PREPARA'T: La maqueta serà 50 cops mes petita que la realitat (E 1:50), doncs el que farem es dibuixar-la en un full A4 de cartolina. Per tant, pots preparar-te les mides a casa i reduir-les totes amb la calculadora 50 cops per poder començar a dibuixar al proper dia al taller, només arribar.

NOTA 1: Cada professor/a adaptarà el nombre d'elements a incloure i que per tant et caldrà mesurar per poder ubicar i conèixer les seves dimensions a la maqueta. És recomana incloure: finestres, portes, pissarra, i algun element central com per exemple un pilar.

NOTA 2: Si incloeu altres elements, com per exemple la taula del professor/a, armaris, taules per pensar i dissenyar les solucions als requeriments plantejats als projectes tecnològics, taules de treball on construireu els objectes o prototips, expositors d'eines, zona de recollida de material reciclat, magatzem, de segur que el/la vostre/a professor/a vos heu tindrà en compte alhora d'avaluar-vos.