Title: PROJECTE TECNOLÒGIC 1-2: Reproduïm el taller de Tecnologies a escala 1:50
Course: Tecnologies - 1r d'ESO

PROJECTE TECNOLÒGIC 1-2: Reproduïm a escala el taller de Tecnologies.

En aquesta segona part, construirem la maqueta de l'aula taller de tecnologia.

Com ens organitzem?: Aquesta part del projecte, s'ha de fer individualment.

El professor/a repartirà un full de cartolina A4 d'un color semblant a les parets de l'aula. Per dibuixar has d'emprar els estris bàsics de dibuix: regle, cartabó i escaire, un llapis i una goma d'esborrar.

L'escala a la que dibuixaràs el taller de tecnologia sobre la cartolina és E 1:50, que vol dir que et caldrà reduir la mida real 50 cops per poder encabir-la al full A4.

No cal que representis les línies de cota ni anotis els valors de cota.

Ara et toca representar sobre el full de cartolina el terra i les parets del taller ubicant correctament, portes, finestres, entrada al magatzem, pissarra i el element central (per exemple un pilar). Fixa-t'hi bé.

Per dibuixar amb facilitat les línies perpendiculars i paral·leles has d'emprar l'escaire i el cartabó. També pots fer servir el regle o el compàs per transportar les mides que siguin repetitives. En acabar, passaràs a tinta el dibuix representatiu del taller. A la part posterior de la maqueta, a una cantonada del rectangle que fa de sòl del taller indicarà la escala i les unitats a que fan referència les cotes (metres).

Si no tens temps d'acabar l'activitat a classe, te l'emportes i l'acabes a casa.

Abans de muntar la teva maqueta has de preveure i dibuixar les pestanyes per enganxar amb adhesiu les parets allà on convingui. A continuació retalla i plega les parets per donar forma TRIDIMENSIONAL a la maqueta.

A continuació, a tall d'exemple, es mostra una maqueta a escala 1:50 dibuixada sobre cartolina verda.

1. Retallem les pestanyes per poder enganxar les parets de la maqueta. | 2. Utilitzem un regle per doblegar les parets respecte del terra de la maqueta. | 3. La maqueta t'ha de quedar, un cop enganxes les parets, semblant a aquesta.

En acabat, amb un mòbil fes una foto en perspectiva de la maqueta i elabores un petit informe en format digital que enviaràs per correu al teu professor/a. En aquest informe has de descriure els passos que has seguit per obtenir la maqueta.

AFEGEIX VALOR AL TEU PROJECTE: Per acabar de polir la teva maqueta, pots marcar sobre el terra, amb colors diferents, les diferents àrees del taller de tecnologia (zona de treball manual per la construcció de prototips, zona de disseny del prototip, taula del professor, armaris amb materials i eines, ...)