Title: EL TALLER DE TECNOLOGIA: Normes
Course: Tecnologies - 1r d'ESO

Abans de començar a utilitzar el taller de tecnologia, cal atendre a unes poques normes que ens facilitaran la feina al taller i evitarem de patir accidents deguts al seu mal ús.

A més de les normes de comportament, higiene i seguretat pròpies del centre, l'alumnat heu de respectar a l'aula taller de tecnologia les següents.

NORMES DEL TALLER DE TECNOLOGIA

1. Cada equip tindrà un lloc assignat dins l'aula. En entrar-hi, l'alumne/a deixarà les bosses i jaquetes a l'entrada i hi anirà directament. Durant el desenvolupament de la classe l'alumne/a no podrà aixecar-se del seu tamboret sense permís del professor/a.
2. Al taller es distingeixen dues zones diferenciades de treball. Cal realitzar les feines al lloc corresponent.
3. Cal portar sempre les eines personals, llibreta de classe i llibre. En cas contrari l'alumne/a farà una tasca alternativa.
4. Cada alumne/a és responsable de la conservació i neteja de les eines, dels equipaments de l'aula, del seu lloc de treball, utilitzats en forma individual o col·lectiva. En cas de desperfecte haurà de reparar-los o comprar-ne de nous.
5. Els responsables de neteja, eines i material de cada grup vetllaran pel compliment de la norma anterior. En el moment d'iniciar la classe al taller faran una revisió prèvia i comunicaran qualsevol incidència al professor/a.
6. A la zona de màquines eines només hi podrà haver una persona treballant. Cal respectar les normes de seguretat específiques.
7. Els materials de rebuig que es generin han de ser llençats selectivament als llocs indicats.
8. Caldrà el permís del professor/a per agafar material de qualsevol lloc de l'aula, o per a utilitzar qualsevol eina.
9. El mal ús d'un aparell o eina implica una sanció.

L'alumnat exemplificarà el perquè d'aquestes normes bàsiques de comportament al taller de tecnologia. S'adaptaran en funció de les necessitats i suggeriments per establir unes normes que caldrà complir i estaran penjades al taller de tecnologia en un lloc visible.