Title: INFORMÀTICA: Els perifèrics a l'aula
Course: Tecnologies - 1r d'ESO

Idees sobre alguns perifèrics i el seu ús a l'aula.

Els perifèrics a l'aula (Idees sobre alguns perifèrics i el seu ús a l'aula)

Avui en dia podem connectar molts perifèrics a l'ordinador i el teu netbook no és una excepció, sobre tot gràcies a les connexions USB amb les seves variants (mini USB i micro USB) entre altres (tipus jack, VGA, HDMI, ranures per targetes SD, etc...). A continuació trobaràs informació per conèixer alguns perifèrics que en algun moment hauràs d'utilitzar. Després resol a classe l'activitat proposada al costat.

ACTIVITAT:
Fes una llista d'altres perifèrics que podries utilitzar a classe i connectar al teu ordinador, per exemple, una càmera digital.

ACTIVITAT A CLASSE: Un cop ja coneixes una mica més els perifèrics ens queda identificar els tipus de perifèrics en funció de la seva aplicació. Classifica'ls en funció de si són perifèrics d'entrada d'informació, perifèrics de sortida d'informació o perifèrics d'emmagatzemament de dades digitals. Alguns d'ells, encarà que bàsicament compleixen una funció, poden estar inclosos a diferents categories alhora.

PERIFÈRICS A L'AULA Idees sobre alguns perifèrics i el seu ús a l'aula. | espai | FES-HO TU! Recursos per a que dissenyes lactivitats adients per treure'ls profit. Això també et permetrà conèixer i aprendre millor com utilitzar aquests perifèrics amb el teu netbook.
LLAPIS DE MEMÒRIA USB

El llapis de memòria USB és un perifèric molt usat en l'actualitat per la capacitat de dades que pot emmagatzemar i la facilitat del seu transport (ens cap en qualsevol butxaca).
Pot anar bé utilitzar-lo per fer còpies de seguretat dels nostres treballs a classe.
També per facilitar l'intercanvi d'informació a l'aula entre companys.

ACTIVITAT: Analitza i extreu les teves conclusions sobre les característiques i aplicacions del llapis de memòria USB juntament amb els teus companys a classe. Cerca informació sobre què significa l'acrònim USB, per exemple a la Viquipèdia.
Personalitza el teu llapis USB (Taller a casa)

Aquestes pàgines estan en anglès, si et cal, copia la adreça corresponent (URL) i l'enganxes a dintre de la següent aplicació Online: GOOGLE TRANSLATOR

http://www.instructables.com/id/Pink-Eraser-USB-Flash-Drive/
http://www.instructables.com/id/Lego-USB-Stick/

Observa com descriuen amb passos detallats el procés tecnològic de construcció d'aquests enginys.
 |  |  | TORNEM-HI
BLUETOOTH

El Bluetooth és un sistema comunicació sense fil, que permet connectar dispositius digitals que són a una distancia propera.

Amb el Bluetooth, podem obtenir una forma de connectar i intercanviar informació entre dispositius com ordinadors de butxaca, telèfons mòbils, ordinadors portàtils, ordinadors, impressores i càmeres digitals a través d'una forma segura, de baix cost a través d'ones de ràdio.

El Bluetooth permet a aquests dispositius comunicar-se quan estan a l'abast, encara que no estiguin a la mateixa habitació, fins a un límit de 100 metres.

ACTIVITAT: Prova d'utilitzar la comunicació Bluetooth a l'aula taller per passar a l'ordinador les imatges de les eines que ja has utilitzat al taller, fetes amb el teu mòbil . I afegeix-les a les teves fitxes de les eines.
El bluetooth (Vídeo)

L'espai "Bit@bit" explica, en aquest capítol, com la tecnologia Bluetooth permet connectar dispositius electrònics.

Enllaç web: http://www.edu3.cat/Edu3tv/Fitxa?p_id=21267
 |  |  | TORNEM-HI
TECLAT

El seu disseny i la seva estructura provenen de les antigues màquines d'escriure.

El teclat és el perifèric que, a més de controlar l'ordinador, permet introduir dades en forma de text, xifres o símbols. És, potser, el dispositiu d'entrada de dades més important d'un ordinador.

Hi ha diferents disposicions de teclat. El tipus més corrent de teclat es coneix com QWERTY, és el que s'utilitza habitualment en els països occidentals. Les sigles QWERTY corresponen a les primeres lletres del teclat, començant per l'esquerra en la filera superior.

El teclat de l'ordinador conté totes les tecles de l'alfabet llatí i algunes més per realitzar funcions específiques, com ara el desplaçament del cursor, inserir caràcters, esborrar, retrocedir i avançar una pàgina... Per saber-ne més, clica aquí i mira't el final de la pàgina.

ACTIVITAT: Si és el primer cop que utilitzes un ordinador ultraportàtil, potser et caldrà adaptar-te al teclat. Consulta alguns dels recursos web adjunts en aquest apartat i pràctica amb ell.
M'adapto a escriure amb teclat del meu netbook (Recursos web per l'autoaprenentatge)

Prova d'utilitzar aquells recursos web que pensis et poden ajudar a adaptar-te i aprendre millor a utilitzar correctament el teclat del teu netbook.

Com disposar les mans sobre el teclat | Aprèn amb Taca-Taca
 | Pràctica aquí
Curs de mecanografia Online gratuït
 |  |  | TORNEM-HI
RATOLÍ O MOUSEPAD

El ratolí (de la traducció de mouse en anglès) és un perifèric d'ordinador, generalment fabricat en material plàstic, que podem considerar, al mateix temps, com a un dispositiu d'entrada de dades i de control, depenent del programari que maneja en cada moment.

Sol estar dotat de dos o tres botons de pulsació que permeten activar fent-hi clic varies accions depenent del botó premut (esquerre, central, dret) i de l'àrea en el que es troba la puntera. Actualment la majoria de ratolins tenen una roda central que substitueix al tercer botó, això permet més comoditat en l'ús d'algunes aplicacions (com per exemple, els editors de text o les finestres dels navegadors d'Internet) a l'integrar accions relacionades amb el moviment ascendent i descendent del contingut de la pantalla.

El ratolí pot anar connectat a l'ordinador amb un cable o també pot anar sense cables si és d'aquest tipus. Per treballar amb l'ultraportàtil, és molt recomanable usar un ratolí, sobretot per als treballs de precisió, per exemple, amb programari de disseny gràfic (QCAD, OpenOffice Draw, GIMP,...).

ACTIVITAT: Que és el Mousepad? Esbrina què vol dir aquest terme.
Practico la meva precisió amb el ratolí i comparo amb el "Mousepad" (Recurs en xarxa)

Primer, la teoria.

Desprès la pràctica. Caldrà instal·lar un petit programa (per SO Windows), per avaluar la teva precisió amb el ratolí, i comparar-la amb la que obtens amb el teu mousepad del teu ultraportàtil.

Per acabar pots consolidar amb més activitats. Tant per reforçar el que has après com per aprofundir. A més, pot ser et diverteixis.

Pots practicar també amb amb altres recursos extra que trobaràs aquí.
 |  |  | TORNEM-HI
 | WEBCAM Una webcam o càmera pel web, és una càmera de vídeo, que està preparada per a que el que s'està gravant pugui ser transmès fvia Internet fent servir el web. Són dispositius amb poques prestacions i per això solen oferir imatges amb molt poca resolució. Aplicacions. ACTIVITAT: Localitza la webcam al teu ultraportàtil i fes-te una fotografia. Després, fe un petit vídeo (20 segons) presentant-te. Guarda'ls amb els formats adequats, a la teva carpeta de TECNOLOGIES1rESO > PRESENTACIÓ. Intenta fer-te un Voki i fes la versió avatar de la teva presentació. Més endavant l'utilitzaràs a tecnologies. |  | Tens curiositat? Webcams meteorològiques arreu de Catalunya (Recurs en xarxa) Entra al següent enllaç web (Clica sobre l'imatge següent): Localitza la webcam de la teva població o lloc conegut. Quin temps fa?
 |  |  | TORNEM-HI
MONITOR

Un monitor és una pantalla que actua de perifèric de l'ordinador, per mostra r l'activitat que du a terme l'ordinador.

Habitualment, s'utilitza per visualitzar el procés d'introducció de dades a través del ratolí o del teclat i el processament que en fa l'ordinador, d'acord amb les pautes marcades pel sistema operatiu i els programes que hi hagi instal·lats.

ACTIVITAT: Modifica la resolució de pantalla del teu ultraportàtil a 1024x600. Amb aquesta resolució tindràs la màxima qualitat i capacitat de visualitzar informació al teu monitor. Com? Mira't l'apartat corresponent aquí: PREPARA'T: Linkat, on trobo les coses?

ACTIVITAT: Esbrina què significa el valor 1024x600. A què es refereix? Quina mida indica cada número? En quina unitat?
Ajustar l'ordinador a les necessitats especials (Recurs en xarxa)

Teoria Pràctiques (1) Pràctiques (2) Més activitats Recursos

Imatges tecnològiques: Monitors CRT i TFT.

Esbrina què signifiquen els acrònims CRT i TFT. Actualment els monitors molt més plans i amb una qualitat millor anomenats ja que utilitzen la tecnologia LED.

ACTIVITAT: Llegeix el següent article sobre els riscos de treballar davant d'una pantalla.
 |  |  | TORNEM-HI
MICRÒFON

A l'ultraportàtil hi localitzaràs també un micròfon integrat, que permet enregistrar veu i sons propers. El micròfon converteix les ones sonores en senyals elèctrics que l'ordinador digitalitza.

ACTIVITAT: Localitza a l'escriptori de la LINKAT el programari AUDACITY. Mira't on: PREPARA'T: Linkat, on trobo les coses?. Grava una descripció breu teva (d'uns 20 segons) i guarda-la a la carpeta TECNOLOGIES1rESO > PRESENTACIÓ amb format .wav. Pots utilitzar-la per afegir-la, per exemple, al teu Voki.
El mapa sonor d'un indret (Recurs en xarxa)

Grava l'entorn sonor d'un indret amb el teu ultraportàtil en l'àmbit del teu institut o del teu barri. Per "guiar-te" consulta el següent enllaç web, i accedeis al document PDF que explica quines activitats hi pots fer.

Amb aquests sons, entre tots podeu muntar un mapa sonor del vostre centre. Com? Documentant els sons en una carpeta anomenada: Sons del meu centre. Més endavant veuràs que amb aplicacions com l'OpenOffice Impress (per fer presentacions electròniques) podràs confeccionar aquest mapa de sons de forma audiovisual (afegint-hi fotos del lloc on s'ha gravat el so ambient, per exemple el pati). Aquí hi tens un exemple:

Mirat el quadern de sons de Barcelona (mapa sonor) a l'apartat següent: Els auriculars.
 |  |  | TORNEM-HI
 | AURICULARS Un auricular és un dispositiu per escoltar sons. Els auriculars fan la funció inversa dels micròfons. Transformen els senyals elèctrics en ones sonores per a ser escoltades a través de la oïda. Has de tenir present que les ones sonores que impacten al timpan exerceixen una pressió que el pot malmetre, per tant, és important que els utilitzis sempre amb un volum baix i poca estona. ACTIVITAT: A l'ultraportàtil disposes d' altaveus integrats, però és obvi, que el so pugui molestar altres persones. Per evitar-ho cal utilitzar els auriculars, i a l'aula cal demanar permís al professorat. Esbrina com utilitzar-los a classe, per exemple visionant un vídeo d'aquesta pàgina. Ajusta els paràmetres d'àudio del teu ordinador. |  | Mapa sonor de Barcelona: Escolta els sons de la ciutat (Recurs en xarxa) Què et sembla aquest projecte?
 |  |  | TORNEM-HI
TARGETES DE MEMÒRIA

Una targeta de memòria és un dispositiu que ofereix una forma fàcil, ràpida i fiable per a emmagatzemar i transferir arxius digitals. Funciona com una unitat portàtil de disc dur, però té alguns avantatges molt superiors, ja que gairebé totes les targetes de memòria es basen en la tecnologia de " memòria flash".

ACTIVITAT: L'ultraportàtil, té lector de targetes de memòria. Les més freqüents són les SD (Secure Digital). Podeu utilitzar una targeta com a memòria accessòria o per fer còpies de documents del vostre ordinador. Fes la prova a casa i llegeix, per exemple, la targeta de memòria de la teva càmera de fotos. Selecciona un parell de fotografies que t'agradaria retocar i desales-les a l'ordinador per treballar més endavant més endavant, amb el GIMP.
Tipus de targetes de memòria (Recurs en xarxa)

Si vols conèixer els diferents tipus de targetes de memòria que existeixen actualment al mercat, consulta l'article de la Viquipèdia següent:

http://ca.wikipedia.org/wiki/Comparaci%C3%B3_de_targetes_de_memòria

Les imatges són mostrades en escala relativa. Més endavant, entendràs què significa.
 |  |  | TORNEM-HI
ESCÀNNER

Un escànner és un dispositiu que explora una superfície o una imatge, i els tradueix en senyals elèctrics per al seu processament. També el podem definir com un digitalizador d'imatge, que transforma una imatge analògica en una digital. Per digitalitzar una imatge s'ha de transformar primer en senyal elèctric i, posteriorment aquest senyal elèctric s'ha de transformar en senyal digital perquè sigui reconeguda per un ordinador.

Un escànner consta d'una font de llum, una sèrie de lents i dispositius òptics, un dispositiu sensor i un motor que desplaça el conjunt en l'exploració de l'original. El sensor constitueix el veritable "ull" de l'escànner i conté una sèrie d'elements semiconductors que responen amb un senyal elèctric major o menor en funció del nivell de lluminositat que reben.

ACTIVITAT: Aprèn més sobre com funciona un escànner accedint al següent article de la Viquipèdia.

http://ca.wikipedia.org/wiki/Escànner
Configuració de l'escànner de l'aula per treballar en xarxa amb Linkat (Tutorial PDF)

Document PDF on s'explica com connectar el escànner en xarxa.

Enllaç web: http://download-linkat.xtec.net/d83/Linkat2/escanner_xarxa.pdf
 |  |  | TORNEM-HI
IMPRESSORA

Algunes impressores a més d'imprimir documents des de l'ordinador, poden imprimir-los directament de dispositius com targetes de memòria, càmeres de fotos o escàners. Altres impressores vénen combinades amb escànners o màquines de fax, i poden funcionar com a fotocopiadores. A aquest tipus d'impressores se'ls acostuma anomenar Impressores Multifunció.

ACTIVITAT: Configura el teu ordinador amb ajut del professorat el teu ultraportàtil per a que pugui imprimir en la xarxa del centre i fes una prova amb un document OpenOffice Writer.

Sempre que puguis imprimeix a doble cara.
Impressores en xarxa, amb la LINKAT (Recurs en xarxa)

Un lloc on podem trobar la solució a alguns problemes de connexió de perifèrics, és a la WikiLinkat. Al mateix temps, pots observar com funciona una Wiki, com la que et caldrà desenvolupar al llarg del curs per explicar-vos cooperativament, com funciona la Wiki a l'escola.

Per connectar en xarxa impressores, i poder utilitzar-les a l'aula, ho podeu esbrinar a la següent plana de la WikiLinkat:
 |  |  | TORNEM-HI
TELEFON MÒBIL
Amb el permís del professorat, el telèfon mòbil el podem considerar un perifèric més a l'aula per fer fotografies o vídeos dels nostres treballs i projectes.
Les imatges i vídeos podem passar-los a l'ordinador via bluetooth si disposa d'aquest dispositiu de comunicació.

ACTIVITAT: Pots fer una prova a l'aula.
El telefon mòbil (MUD365)
 |  |  | TORNEM-HI
 | REPRODUCTOR MP3 Recorda que l'mp3 no pots utilitzar-lo dintre del centre escolar per escoltar música, però ens pot servir com a llapis de memòria. ACTIVITAT: Passa al teu ordinador ultraportàtil 4 fitxers MP3 per utilitzar més endavant com a suport musical per algun document digital. Guarda'ls en una carpeta anomenada Musica en la carpeta d'usuari. |  | Fitxers MP3, què? (MUD 365)
 |  |  | TORNEM-HI
MICROSCOPI DIGITAL USB

Aquest instrument ha estat de gran utilitat, a la ciència on l'estructura i l'organització microscòpica de la matèria aporta molta informació. Ha servit per investigacions dins del camp de la química (en l'estudi de vidres), la física (a la investigació de les propietats físiques dels materials), la geologia (en l'anàlisi de la composició mineralògica d'algunes roques) i, per descomptat, en el camp de la biologia (en l'estudi d'estructures microscòpiques de la matèria viva), per citar algunes disciplines de la ciència. Actualment, hi ha microscopis òptics digitals que es connecten a l' ordinador, per fer captures d'imatges i de vídeos.

ACTIVITAT: Si al teu centre n'hi ha algun, demana al teu professorat que us el proporcioni per fer aquesta activitat. Prova, per exemple de capturar imatges de textures dels diferents materials com fusta, teixits, metalls, plàstics...
Alguns exemples d'imatges microscòpiques de materials (Imatges tecnològiques)

Pots identificar a quins objectes pertanyen les imatges? Paper de vidre, l'interior d'un LED, un teixit i la superfície d'una fullola.
 |  |  | TORNEM-HI
Crèdits:

http://www.instructables.com/
http://www.xtec.net/fadults/competic/materials/index.htm
http://hayqueverlo.com/taca-taca-mecanografia
http://www.mecanografia.cat/
http://xtec.es/formaciotic/dvdformacio/materials/dva5_dvc5/bloca/index.htm
http://www.3cat24.cat/eltemps
http://www.desons.com/qds/mapasonor/sons_bcn.html
http://www.slideshare.net/Ignasi.Pilar/mapa-sonor
http://ca.wikipedia.org/wiki/Portada