Title: PREPARA'T: Fitxes de les eines i els materials
Course: Tecnologies - 1r d'ESO

PREPARA'T: Fitxes de les eines i els materials (Tasca amb l'OpenOffice Writer)
NECESSITO AJUDA!

Aquest curs, a Tecnologies coneixeràs moltes eines i també molts materials que aniràs utilitzant al llarg del curs al taller. Cal saber com identificar-los (eines i materials), com hem d'utilitzar-los amb seguretat, com hem de mantenir-los, etc. Per tenir clara aquesta informació, dissenyaràs una plantilla amb OpenOffice Writer per realitzar les fitxes de les eines i els materials.

CONTINGUTS PLANTILLA EINES AL TALLER DE TECNOLOGIA.

Cada fitxa de les eines ha de portar els següents apartats:
- Nom en català, castellà i anglès.
- Imatge (agafa-la del recurs CARPETA dibuixos eines)
- Operació per a la que està dissenyada.
- Descripció de l'eina.
- Normes d'ús i conservació.
- Normes de seguretat.
CONTINGUTS PLANTILLA MATERIALS AL TALLER DE TECNOLOGIA.

Cada fitxa dels materials ha de portar els següents apartats:

- Nom en català, castellà i anglès.
- Imatge (fes imatges al taller dels materials que vagis utilitzant i edita-les amb el GIMP utilitzant l'eina rectangle)
- Descripció i característiques del material.
- Tipus de presentació comercial (fulls, làmines, llistons, barres, taulells, ...)
- Normes d'ús i conservació.
- Eines i maquines eines per treballar aquests materials.
- Tipus d'unions per aquests materials.

Un cop tinguis fetes les plantilles, guardaràs aquests documents amb el nom de Plantillaeines.odt i Plantillamaterials.odt. Un cop creats els enviaràs aquí per tal que els pugui revisar (a la part inferior de la pàgina trobaràs l'espai per pujar els fitxers).
Si vols, també els pots guardar dins una carpeta anomenada PLANTILLES, dins la carpeta TECNOLOGIES 1rESO > SD1 ubicada a la teva carpeta d'usuari de la Linkat.

Aquest dos documents son fitxers de text en format ODT (el format que usa l'OpenOffice Writer). El professorat t'explicarà el concepte de fitxer o document digital (imatge, vídeo, text, full de càlcul, dibuix CAD,...).

Caldrà que les utilitzis cada cop que coneguis una nova eina o un nou material al taller de Tecnologia, per fer-te la fitxa corresponent. Abans d'acabar el curs et caldrà tenir fetes 7 fitxes d'eines i 7 fitxes de materials.

A continuació pots veure un exemple de plantilla per les fitxes de les eines: | I aquí la tens completada amb la informació del martell de bola.

Com fer una plantilla amb OpenOffice Writer

TUTORIALS PER APRENDRE A UTILITZAR PROGRAMARI LLIURE (OPENOFFICE WRITER)

Si vols saber més sobre l'OpenOffice Writer, aquí tens uns apunts en PDF per començar a utilitzar-lo i anar aprenent a poc a poc.

Fascicle 5. OpenOffice.org - Writer i Calc. Processador de textos//Full de Càlcul (Quaderns de formació tecnològica - Ajuntament de Barcelona)

Manual iniciació a l'OpenOfice Writer (Rubí Digital Fem Xarxa! - Ajuntament de Rubí)

Crèdits:
Quaderns de formació tecnològica (Ajuntament de Barcelona)
Materials de formació amb noves tecnologies (Rubí Digital - Ajuntament de Rubí)