Title: ELS ORDINADORS: L'ordinador personal
Course: Tecnologies - 1r d'ESO

Aquest vídeo mostra com i quan van aparèixer els primers ordinadors personals i com han evolucionant fins als nostres dies.

Els ordinadors personals (5' 10') |
Fins a finals de la dècada del 1970, els ordinadors eren màquines molt voluminoses i costoses, i tan sols els feien servir les empreses i les institucions. Cada ordinador tenia només un processador i les feines s'executaven una darrere l'altra. El nord-america Vennevar Bush va projectar una màquina, anomenada Memex, per al treball individual. Hi havia de guardar els llibres, els registres i les comunicacions d'una persona, però mai no es va fer realitat. De tota manera, va ser la llavor de la informàtica personal. Al laboratori californià Xerox Parc es va fabricar l'ordinador Alto, que es caracteritzava per un sistema de comunicació a base de gràfics, la interfície. En lloc d'enrevessades instruccions informàtiques, la interfície gràfica permetia treballar com si s'estigués davant d'un escriptori. Aplegant aquestes idees, dos joves nord-americans van construir un dels primers ordinadors personals, l'Apple I. Altres ordinadors d'èxit van ser el Commodore 64, l'Spectrum, l'Amiga... i, sobretot, el Macintosh, d'Apple. Aquest ordinador disposava de pantalla, ratolí i una colla de programes per fer feines personals, sobretot creatives. Per la seva banda, IBM va entrar en la informàtica personal amb l'anomenat PC ("personal computer"), que esdevindria el gran rival de Macintosh. La interfície del PC, l'anomenat Windows, va anar incorporant amb el temps la interfície gràfica. Actualment, la interconnexió dels ordinadors en xarxa, com Internet, ha multiplicat el valor de la informàtica personal. A les capacitats textual, gràfica i musical, ara s'hi ha afegit la de comunicar-se.
Programa Dígits
Idioma Català
Producció TVC, Lavínia TV - La Productora, Docu.net
Any de producció 2006
Àmbit Tecnologia, Ciències socials, Educació artística
Àrea Electrotècnia, Tecnologia, Coneixement del medi: social i cultural, Història del món contemporani, Ciències socials, Cultura audiovisual, Tecnologia industrial

Enllaç web: http://www.edu3.cat/Edu3tv/Fitxa?p_id=19367
Web del programa: http://www.digits.cat/