Title: INFORMÀTICA: El programari lliure
Course: Tecnologies - 1r d'ESO

En aquest capítol de programa "Bit@bit" s'explica què és el programari lliure i quins avantatges té pel que fa al programari privatiu, com Windows. També s'entrevista la periodista Núria Solé. Podràs escoltar també una falca radiofònica on t'expliquen que és SoftCatala.

El programari lliure (Mira't els 6 primers minuts d'aquest vídeo)
SoftCatala (Falca radiofònica)

Si tens temps, escolta aquesta breu falca radiofònica i coneix la web "SoftCatalà i el que t'hi pots trobar en ella.
El programari lliure, o "software" lliure, és una alternativa als monopolis gegantins de la informàtica, com ara Microsoft, i forma part del moviment de la cultura lliure. D'altra banda, hi ha el programari privatiu, el de Microsoft, Oracle, SAP i moltes altres empreses. Són programes privatius perquè no permeten accedir al seu codi font. El codi font és el codi a partir del qual es fa el programa. Per exemple, si es pogués accedir al codi font de Microsoft, es podria entendre com funciona i modificar-lo per canviar o millorar-ne el funcionament. En canvi, el programari lliure es basa en la llibertat d'executar-lo, de conèixer el seu codi font, de distribuir-ne còpies i de modificar-lo. Richard Stallman és un dels pares del programari lliure. A l'espai de l'entrevista, la periodista de TV3 Núria Solé respon diverses preguntes relacionades amb l'ús de les noves tecnologies. Finalment, el "Bit@al'aula" mostra com els alumnes del CEIP Enric Grau Fontseré, de Flix, a la Ribera d'Ebre, fomenten la lectura gràcies a la biblioteca digital.

Programa Bit@bit
Idioma Català
Producció TVC, 2006
Any de producció 2006
Àmbit Tecnologia
Àrea Tecnologia

Enllaç web: http://www.edu3.cat/Edu3tv/Fitxa?p_id=20941
Web del programa: http://www.tv3.cat/pprogrames/bitabit/bitabitSeccio.jsp?seccio=bitgeneral
Crèdits:
http://www.softcatala.org/