Title: INTERNET: La xarxa de xarxes
Course: Tecnologies - 1r d'ESO

Teclegem una adreça en un navegador i apareix la pàgina sol·licitada. Sembla senzill, però darrere d'això hi ha un complex sistema d'ordinadors interconnectats que han transformat la manera com ens comuniquem. Aquest capítol de Dígits explica com van néixer Internet i el correu electrònic.

La Xarxa de xarxes (5' 24'') |
L'agència nord-americana ARPA, dedicada a les tecnologies militars, va posar en marxa un projecte anomenat Arpanet, que tenia com a objectiu millorar els sistemes de comunicació. Arpanet va estudiar un sistema de connexió d'ordinadors en xarxa i, a poc a poc, la primera xarxa embrionària es va anar ampliant. Un equip d'investigadors, encapçalat pel nord-americà Vinton Cerf, va trobar la solució de fragmentar els missatges en trossos o paquets. Així, qualsevol ordinador que empaqueti i desempaqueti els missatges es pot connectar a una xarxa. Durant els anys 80, les xarxes d'aquesta mena van començar a proliferar. S'hi intercanviaven documents i, sobretot, missatges de correu, el conegut correu electrònic. El físic Tim Berners-Lee va anar més enllà i va inventar l'anomenat World Wide Web, uns procediments amb els quals qualsevol ordinador pot accedir a qualsevol document disponible a la xarxa. El programa que permet fer això és el navegador i aquesta munió de xarxes rep el nom d'internet.

Programa Dígits
Idioma Català
Producció TVC, Lavinia TV - La Productora, Docu.net, 2006
Any de producció 2006
Àmbit Matemàtiques, Tecnologia, Ciències socials
Àrea Electrotècnia, Tecnologia, Matemàtiques, Coneixement del medi: social i cultural, Història del món contemporani, Ciències socials, Tecnologia industrial

Enllaç web: http://www.edu3.cat/Edu3tv/Fitxa?p_id=19039
Web del programa: http://www.digits.cat/