Title: QCAD: Prepara't la plantilla per dibuixar plànols
Course: Tecnologies - 1r d'ESO

Dibuixa una plantilla per fer els diferents plànols dels prototips construïts aquest any a Tecnologies.

QCAD: Prepara la teva plantilla per dibuixar plànols (Pràctica amb programari QCAD)

Per fer dibuixos tècnics cal un entorn de dibuix anomenat format tècnic de dibuix i que inclou uns marges definits i un caixetí normalitzat com el que ja coneixes

Amb la present activitat et faràs la teva plantilla per fer plànols en un format tècnic de dibuix A4 apaïsat. Per tenir èxit, cal saber abans:

- Les mides d'un format A4 apaïsat (297x210 mm)
- Els marges definits per fer el marc de dibuix ( 2 cm al costat esquerre i 0,5 cm a la resta de costats)
- Les mides normalitzades del caixetí (MIDES CAIXETÍ EN FORMAT PDF) on inclourem les dades del plànol dibuixat.

És important que coneguis algunes eines bàsiques del QCAD:

- Com dibuixar amb relatives (recorda que fan referència com a origen al punt anterior dibuixat).
- On és i com s'utilitza l'eina línia continua.
- On és i com s'utilitza l'eina línia paral·lela.
- On és i com s'utilitza el mode de referència punt final.
- On és i com s'utilitza l'eina per modificar aixamfranar (recorda que cal posar a 0 els dos valors X i Y de l'eina, per poder fer una cantonada quadrada)
- On és i com s'utilitza l'eina per modificar retallar (ens permetrà eliminar la part de línia que ens sobri)
- I finalment, com inserir un text i com modificar les característiques d'aquest text (grandària de la lletra)

Un cop ja has practicat i saps on són i com s'utilitzen les eines anteriors, solament et cal obrir el videotutorial adjunt i seguir les instruccions (caldrà prémer el botó NEXT, per continuar el videotutorial, desprès de cada instrucció).
NECESSITO AJUDA!

FES EL PRIMER PLÀNOL AMB QCAD

Al final, obtindràs un format tècnic com el mostrat a la imatge següent:

NECESSITO AJUDA!

COM TREBALLAR:

1. Abans de tot, imprimeix-te o copia't en un paper les mides del caixetí, esbrina totes les mides necessàries per poder dibuixar el caixetí solament traçant parale·les i utilitzant l'eina per retallar (eines per modificar un objecte).
2. Desprès obre el videotutorial en un escriptori de la Linkat i el programari QCAD en altre escriptori.
3. Solament et caldrà fixar-te en el videotutorial fins cada nova instrucció i posteriorment, tracta de reproduir el que has vist amb el programari QCAD.
4. Un cop fet una part, continua amb el videotutorial fins la següent instrucció i repeteixes el procediment amb el QCAD de nou, i així successivament, fins que et facis la teva plantilla per dibuixar plànols en un format tècnic de dibuix normalitzat.

Finalment, guarda'l a la teva carpeta de plantilles de documents a Tecnologies i utilitza-la quan el faci falta.

Pots fer-la servir per dibuixar els plànols amb estris de dibuix i tenir un document normalitzat igualment.

FES EL PRIMER PLÀNOL AMB QCAD

Recordes el dibuix en perspectiva del volum generat amb el Dièdrom que vas fer en un full? També se't va comentar de fer el dibuix de les vistes en el sistema dièdric? Doncs, bé, prenen les mides reals del teu dibuix, tracta de dibuixar les vistes en el format tècnic de dibuix (plantilla) creat abans i guarda'l en format DXF amb el nom de VistesDiedrom.DXF a la teva carpeta de Tecnologies.